บางจาก คอร์ปอเรชัน

บริษัท บางจาก คอร์ปอเรชั่น จำกัด (มหาชน) ( ชื่อย่อ: บางจาก, BCP) (ชื่อเดิมคือ "บริษัท บางจากปิโตรเลียม จำกัด (มหาชน)" ())เป็นบริษัทมหาชนในประเทศไทย ก่อตั้งขึ้นเมื่อปี พ.ศ. 2500 โดยมติคณะรัฐมนตรีไทย จัดตั้งเป็นหน่วยงานรัฐวิสาหกิจ ภายใต้การกำกับดูแลของรัฐมนตรีว่าการกระทรวงการคลัง มีหน้าหลักคือดำเนินการกลั่นและผลิตน้ำมันเชื้อเพลิงในประเทศไทย ต่อมาในปี พ.ศ. 2544 กระทรวงการคลังลดสัดส่วนการถือหุ้นลง ส่งผลให้ บมจ.บางจากปิโตรเลียม สิ้นสภาพการเป็นรัฐวิสาหกิจ ตั้งแต่วันที่ 1 ตุลาคม พ.ศ. 2544 ปัจจุบันบริษัทสามารถผลิตน้ำมันได้ 120,000 บาร์เรลต่อวัน

ทั้งนี้ เมื่อวันที่ 5 เมษายน พ.ศ. 2560 ที่ประชุมผู้ถือหุ้นใหญ่ประจำปี 2560 ของบริษัท ได้มีมติให้เปลี่ยนชื่อบริษัทไปเป็นชื่อปัจจุบันดั่งที่ปรากฏด้านบน โดยมีผลบังคับใช้เมื่อวันที่ 7 เมษายน พ.ศ. 2560 เพื่อเป็นการรองรับการที่บริษัทต้องการขยายธุรกิจในอนาคต อันหมายถึงการขยายธุรกิจเดิมที่มีอยู่ให้มากกว่าเดิมและต่อเนื่อง ประกอบกับการริเริ่ม ต่อยอดและส่งเสริมธุรกิจต่างๆ เช่นธุรกิจที่สนับสนุนธุรกิจหลักที่มีการใช้เทคโนโลยีและนวัตกรรมด้านพลังงานขั้นสูง รวมไปถึงธุรกิจชีวภาพ และธุรกิจทรัพยากรธรรมชาติที่ประกอบด้วยการสำรวจและผลิตปิโตรเลียมอีกด้วย ซึ่งจากเดิมที่บริษัทมีกลุ่มธุรกิจเพียง 3 กลุ่มเท่านั้น (ประกอบไปด้วย กลุ่มธุรกิจน้ำมัน กลุ่มธุรกิจตลาด และกลุ่มธุรกิจผลิตไฟฟ้าจากเซลล์แสงอาทิตย์ เป็นต้น)บริษัท บางจากปิโตรเลียม จำกัด (มหาชน) มีโรงกลั่นน้ำมันทั้งหมด 4 แห่งทั่วประเทศ บางจากปิโตรเลี่ยมได้ใช้เทคโนโลยีไฮโดรแครกกิ้งในการผลิตน้ำมันเบนซินและดีเซล

ผลิตภัณฑ์หลักของบางจากปิโตรเลียม คือ ดีเซล (ร้อยละ 52) เบนซิน น้ำมันเครื่องบิน (ร้อยละ 9) น้ำมันเตา (ร้อยละ 9) และก๊าซหุงต้ม (ร้อยละ 5) นอกจากนั้นยังมีการผลิตแก๊สโซฮอล์ และไบโอดีเซล เพื่อเป็นพลังงานทดแทน นอกจากนี้ ยังมีการผลิตน้ำมันเครื่อง ทั้งผลิตภัณฑ์หล่อลื่นยานยนต์ และผลิตภัณฑ์หล่อลื่นอุตสาหกรรม และในปัจจุบัน บางจากปิโตรเลียม มีสถานีบริการน้ำมันครอบคลุมเกือบทุกจังหวัด โดยมีทั้งหมด 1,035 สาขาทั่วประเทศ แบ่งเป็น 2 รูปแบบ คือสถานีบริการน้ำมันมาตรฐาน และสถานีบริการน้ำมันชุมชน นอกจากนี้ยังมีธุรกิจนอนออยล์ที่ดำเนินการโดยบริษัท บางจากกรีนเนท จำกัด และบริษัทภายนอก เช่น ใบจากมาร์ท เลมอนกรีน มินิบิ๊กซี อินทนิลคอฟฟี่ เลมอนฟาร์ม กรีนเซิร์ฟ กรีนวอช กรีนวอช พรีเมี่ยม กรีน ออโต้ เซอร์วิส เป็นต้น

เป็นร้านสะดวกซื้อและซูเปอร์มาร์เก็ต จากประเทศเนเธอร์แลนด์

เป็นร้านสะดวกซื้อที่เปิดให้บริการในสถานีบริการน้ำมันบางจาก ทั้งสถานีบริการน้ำมันที่บริหารโดยบริษัท บางจากกรีนเนท จำกัด ตัวแทนจำหน่ายจากภายนอก และสหกรณ์การเกษตรที่ร่วมเป็นพันธมิตรกับบางจาก เริ่มเปิดดำเนินการเมื่อปี พ.ศ. 2537 ในชื่อเลมอนกรีน และในปี พ.ศ. 2545 ได้เปิดดำเนินการร้านสะดวกซื้อในชื่อ ใบจาก และเริ่มปรับปรุงรูปโฉมร้านในปี พ.ศ. 2554 โดยใช้ชื่อว่า ใบจากมาร์ท มีพื้นที่ขาย 50-60 ตร.ม. สำหรับเลมอนกรีน และ 80-100 ตร.ม. ปัจจุบันมีทั้งหมด 83 สาขา ใน 31 จังหวัด
เป็นร้านกาแฟที่เปิดให้บริการในสถานีบริการน้ำมันบางจาก ทั้งสถานีบริการน้ำมันที่บริหารโดยบริษัท บางจากกรีนเนท จำกัด ตัวแทนจำหน่ายจากภายนอก สหกรณ์ที่มีสถานีบริการน้ำมันบางจากตั้งอยู่บางแห่ง และตั้งอยู่ในสถานที่ต่างๆ เริ่มเปิดดำเนินการเมื่อปี พ.ศ. 2549 ปัจจุบันมีอยู่ในเกือบทุกจังหวัดที่มีสถานีบริการน้ำมันบางจากตั้งอยู่

ศูนย์บริการรถยนต์มาตรฐานครบวงจร ให้บริการด้วยทีมช่างที่มีความรู้ความชำนาญระดับมืออาชีพด้วยเครื่องมือและอุปกรณ์ที่ทันสมัย ครบถ้วน 
ศูนย์บริการเปลี่ยนถ่ายน้ำมันเครื่องมาตรฐานแบบ Quick Service ภายใต้เครื่องมือและอุปกรณ์ที่ได้มาตรฐานให้บริการด้วยความรวดเร็ว และ มีคุณภาพ โดยทีมช่างที่มีความชำนาญ 
ศูนย์บริการล้างรถ-ขัดเคลือบสี มาตรฐาน แบบครบวงจร ให้บริการด้านการทำความสะอาดทั้งภายนอก และภายใน รถยนต์ ภายใต้การควบคุมดูแลมาตรฐานอย่างมีประสิทธิภาพจากบริษัทพันธมิตรผู้เชี่ยวชาญ (Meguiar’s, Eagle one, Wizard และ Turtle Wax)

เป็นร้านสะดวกซื้อที่เปิดให้บริการในสถานีบริการน้ำมันบางจาก เฉพาะสถานีบริการน้ำมันที่บริหารโดยบริษัท บางจากกรีนเนท จำกัด เท่านั้น และจะเน้นจำหน่ายสินค้าเกษตรปลอดสารพิษเป็นหลัก ปัจจุบันมีในสถานีบริการน้ำมันบางจาก 6 สาขา โดยสาขาแรกตั้งอยู่ที่สาขา บริษัท บางจากกรีนเนท จำกัด - ประชาชื่น เริ่มเปิดดำเนินการเมื่อปี พ.ศ. 2542 โดยร่วมทุนกับบริษัท มงคลชัยพัฒนา จำกัด ก่อตั้งสหกรณ์เลมอนฟาร์มพัฒนา จำกัด
บริษัท บางจากปิโตรเลียม จำกัด (มหาชน) ได้จับมือกับบริษัท บิ๊กซี ซูเปอร์เซ็นเตอร์ จำกัด (มหาชน) เพื่อเปิดดำเนินการร้านสะดวกซื้อมินิบิ๊กซีในสถานีบริการน้ำมันบางจาก เริ่มเปิดดำเนินการเมื่อปี พ.ศ. 2555 มีร้าน 2 ขนาด คือ 150 ตร.ม. และ 200 ตร.ม. โดยเปิด 5 สาขาแรกที่สาขา บริษัท บางจากกรีนเนท จำกัด - พระราม 3 (3) และบริษัท บางจากกรีนเนท จำกัด - เจริญกรุงตัดใหม่ โดยยกเลิกร้านใบจากมาร์ทเดิม ส่วนสาขาบริษัท บางจากกรีนเนท จำกัด - สุขาภิบาล 1 (2) ,บริษัท บางจากกรีนเนท จำกัด - อ่อนนุช 44 และบริษัท บางจากกรีนเนท จำกัด - พัฒนาการ เป็นการเปิดมินิบิ๊กซีใหม่ เนื่องจากทั้งสามสาขาไม่มีร้านใบจากมาร์ท โดยบิ๊กซีพัฒนาร้านขึ้นมาเพื่อขยายกลุ่มลูกค้าที่ขับรถมาเติมน้ำมันและซื้อสินค้า ขณะที่บางจากสามารถใช้มินิบิ๊กซีแข่งขันกับบริษัทน้ำมันที่มีปั๊มและร้านสะดวกซื้อขนาดใหญ่ พื้นที่ 200-300 ตร.ม. ซึ่งใบจากมาร์ทสู้ไม่ได้ เพราะมีขนาดเพียง 80-100 ตร.ม. และยังสามารถขยายธุรกิจเสริมในสาขามินิบิ๊กซีย่านธุรกิจ ด้วยการให้บริการร้านกาแฟอินทนิล หรือบริการล้างรถกรีนวอช เพื่อเพิ่มสัดส่วนรายได้นอนออยล์เป็น 20% และเป็นการเติมเต็มให้กับมินิบิ๊กซีอีกด้วย โดยในปี 2556 จะขยายสาขาในสถานีบริการน้ำมันบางจากเพิ่มเป็น 70 สาขา ในปี 2557 จะยกเลิกร้านใบจากมาร์ท และเลมอนกรีนทั้งหมด ในปี 2558 จะขยายสาขาเพิ่มในสถานีบริการน้ำมันบางจากที่บริหารโดยบริษัท บางจากกรีนเนท จำกัด ที่ยังไม่มีหรือเคยมีร้านใบจากมาร์ทหรือเลมอนกรีนรวมกับของเดิมให้ครบ 300 สาขา และในปี 2561 จะเปิดในสถานีบริการน้ำมันบางจากให้ครบ 500 สาขา โดยรวมถึงสถานีบริการน้ำมันของผู้ร่วมลงทุนด้วย
ปัจจุบันร้านเบเกอรี่ S&P มีตั้งอยู่ในสถานีบริการน้ำมันบางจากสาขา บริษัท บางจากกรีนเนท จำกัด - วิภาวดีรังสิต